Δήμος Κιλκίς

Ο Δήμος Κιλκίς  είναι δήμος της Περιφέρειας Κεντρικής Μακεδονίας που συστάθηκε  με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Κιλκίς, Κρουσσών, Δοϊράνης, Χέρσου, Μουριών, Πικρολίμνης και Γαλλικού. Η έκταση του νέου Δήμου είναι 1581,21 τ.χλμ και ο πληθυσμός του 51.926 κάτοικοι σύμφωνα με την απογραφή του 2011 (56.336 κάτοικοι σύμφωνα με την απογραφή του 2001). Έδρα του νέου δήμου ορίστηκε το Κιλκίς και ιστορική έδρα η Νέα Σάντα. Είναι ο τρίτος μεγαλύτερος σε έκταση δήμος της Ελλάδας, με 1.600 τ.χ.

Δήμαρχοι 

Μεταπολιτευτικά διετέλεσαν δήμαρχοι Κιλκίς οι:

 1975-1982 Νίκος Αγγελίδης
 1983-1990 Σπύρος Αυγητίδης
 1991-1998 Αναστάσιος Αμανατίδης
 1999-2010 Δημήτριος Τερζίδης
 2011-2012 Ευάγγελος Μπαλάσκας
 2012-2014 Περικλής Κολότσιος (Δήμαρχος μετά την τέθηση σε αργία του Ευάγγελου Μπαλάσκα)
 2014-2019 Δημήτρης Σισμανίδης
 2019- σήμερα: Δημήτρης Κυριακίδης

Εκλογικά αποτελέσματα από το 1978 και μετά, ΕΕΤΑΑ.

Δημοτικές ενότητες και οικισμοί 

Ο Δήμος Κιλκίς διαιρείται σε 7 δημοτικές ενότητες, οι οποίες αντιστοιχούν στους 7 καταργηθέντες δήμους και κοινότητες. Κάθε δημοτική ενότητα διαιρείται σε κοινότητες, οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

Αδελφοποιήσεις
Ο Δήμος Κιλκίς είναι αδελφοποιημένος με τους ακολούθους:

 . Αρχικά αδελφοποιημένος με τον πρώην Δήμο Κρουσσών.
 . Η πλατεία μάλιστα εμπρός του Δημαρχείου έχει μετονομασθεί σε Πλατεία Λατσιών.
 . Αρχικά αδελφοποιημένος με τον πρώην Δήμο Δοϊράνης.
 . Αρχικά αδελφοποιημένος με τον πρώην Δήμο Γαλλικού.
 . Μεγάλο μέρος του ελληνικού πληθυσμού της Στενημάχου ήρθε στο Κιλκίς ως πρόσφυγες μετά την ανταλλαγή πληθυσμών βάσει της συνθήκης του Νεϊγύ, ενώ υπάρχει και οδός Στενημάχου στην πόλη.

Πηγές
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
 Υπουργείο εσωτερικών, Σχέδιο Καλλικράτης
«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10503-6 (σελ. 39 έως 42 του pdf)

Παραπομπές

Εξωτερικοί Σύνδεσμοι 

 Επίσημη ιστοσελίδα του Δήμου
 

Δήμοι της Περιφέρειας Κεντρικής Μακεδονίας